text: Se video: Jernalderlandsby koster landmand 300.000 kroner
  03 oktober 2014 kl. 13.56
  300.000 kroner. Så stor er den regning landmand Jacob Petersen står tilbage med, efter der er blevet fundet et helt jernaldersamfund under jorden, hvor hans nye kostald skal stå.
  
  Jacob Petersen fra Hinderup ved Rødekro vil gerne bygge en stald til 450 køer, men inden den kan opføres, skal Museum Sønderjyllands arkæologer undersøge jorden - på Jacob Petersens regning.
  Men det har vist sig, at jorden er fyldt med historiske minder. Et helt jernaldersamfund fra ca. år 50-100 har nemlig vist sig under jorden. Og derfor er de arkæologiske udgravninger og forundersøgelser løbet op i en pris på cirka 300.000 kroner.
  -Det er en del af det at bygge, men det havde da været behageligt, hvis staten eller samfundet betalte det, fortæller Jacob Petersen til TV SYD.
  Jacob Petersen forventer at hans stald kan opføres næste år. Og så bliver hele jernalderlandsbyen med Museum Sønderjyllands ord "ødelagt".
  Hør Jacob Petersen fortælle om regningen herunder (varighed: 27 sekunder).
  
  Deltag i debatten på Facebook:
  
  